CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 5






   din 26 ianuarie 2012

pentru modificarea şi completarea Hotărârii nr. 52/31.03.2011 privind înfiinţarea unui consorţiu inter instituţional între Universitatea Bucureşti şi Consiliul Local Sighişoara

Consiliul local al municipiului Sighişoara;

Având în vedere expunerea de motive a Primarului municipiului cu propunerea de modificare şi completare a Hotărârii nr. 52/31.03.2011 privind înfiinţarea unui consorţiu inter instituţional între Universitatea Bucureşti şi Consiliul Local Sighişoara;
Având în vedere Petiţia Universităţii din Bucureşti înregistrată la Consiliul Local Sighişoara sub nr. 69/CL/15.12.2011 privind darea în folosinţă a demisolului clădirii din strada 1 Mai  nr. 7;

Având în vedere Acordul de principiu nr. 69/CL/09.01.2012,  exprimat în  şedinţa ordinară a Consiliului Local Sighişoara din data de 22.12.2011;


Având în vedere Raportul de specialitate al Biroului Relaţii Publice;


Având în vedere avizele favorabile ale tuturor comisiilor pe domenii de specialitate;

Ţinând cont de prevederile art.36 (7) lit.”a”,art.45 (2) lit. „f” şi art.115 (1) lit. „b” din Legea nr.215/2001, republicată, republicată cu modificările şi completările ulterioare;

H O T Ă R Ă Ş T E:

Art.1. Se modifică Art. 3, din Hotărârea Consiliului local nr. 52/31.03.2011 privind înfiinţarea unui consorţiu inter-instituţional între Universitatea Bucureşti şi Consiliul Local Sighişoara cu  următorul conţinut:

“Art.3.  Se aprobă punerea la dispoziţia Universităţii Bucureşti a Apartamentului nr. I al clădirii din strada 1 Mai  nr. 7, compus din demisol şi parter, pentru sediul administrativ şi desfăşurarea activităţilor de învăţământ şi cercetare, în condiţiile prevăzute în Acordul de Parteneriat.”

Art.2. Se împuterniceşte Primarul municipiului cu semnarea Acordului de Parteneriat modificat corespunzător prezentei.

Art.3. Primarul municipiului şi Biroul Relaţii Publice se încredinţează cu îndeplinirea prevederilor prezentei.

PRESEDINTE DE SEDINTA, 






Savu Sorin-Virgil









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Biroul relaţii cu publicul ; 

1 ex. Universitatea Bucureşti

9 ex.CB/FM

